
ŠAKIŲ RAJONO SAVIVALDYBĖS  TARYBA

SPRENDIMAS

DĖL TURTO PERĖMIMO IR JO PERDAVIMO
2009 m. balandžio 30 d. Nr. T-169
Šakiai

Savivaldybės taryba, vadovaudamasi Lietuvos Respublikos vietos savivaldos įstatymo  (Žin., 1994, Nr.55-1049; 2008, Nr.113-4290) 6 str. 6 p. ir 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 6 str. 2 p. ir 17 str. 1 d. 4 p. bei atsižvelgdama į Švietimo informacinių technologijų centro 2009 m. kovo 6 d. raštą Nr. 90-(1.6)-D3-67,  nusprendžia:

1. Sutikti perimti savivaldybės nuosavybėn savarankiškosioms savivaldybės funkcijoms įgyvendinti Švietimo informacinių technologijų centro perduodamą ilgalaikį materialųjį ir nematerialųjį turtą (kompiuterinę ir programinę įrangą) pagal 1 priedą.


2. Perduoti šio sprendimo 1 punkte nurodytą ilgalaikį materialųjį ir nematerialųjį turtą (kompiuterinę ir programinę įrangą) švietimo įstaigoms valdyti ir naudoti patikėjimo teise pagal 2 priedą.


3. Įgalioti savivaldybės administracijos Švietimo ir sporto skyriaus vedėją:


3.1.
priimti turtą ir savivaldybės vardu pasirašyti šio turto perdavimo-priėmimo aktą;


3.2.
pasirašyti su Švietimo įstaigų vadovais turto perdavimo-priėmimo aktus.

